Diari Oficial de la Generalitat Valenciana


Sumari del DOGV 9752, del 26-12-2023 (2023/12819)

RESOLUCIÓ de 5 de desembre de 2023, de la secretària autonòmica de Cultura i Esport, de concessió de subvencions nominatives finalistes del Consell Superior d'Esports, per a programes esportius de tecnificació estatal en diferents centres de tecnificació esportiva de la Comunitat Valenciana a diferents federacions esportives de la Comunitat Valenciana, realitzats en 2023.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9752

Data del DOGV
:   26-12-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/12364


Data del document
:   05-12-2023

Organisme emissor
:   Vicepresidència Primera i Conselleria de Cultura i Esport

Tipus de document
:   Resolució

Descriptors 

:   * Vicepresidència Primera i Conselleria de Cultura i Esport

RESOLUCIÓ de 5 de desembre de 2023, de la secretària autonòmica de Cultura i Esport, de concessió de subvencions nominatives finalistes del Consell Superior d'Esports, per a programes esportius de tecnificació estatal en diferents centres de tecnificació esportiva de la Comunitat Valenciana a diferents federacions esportives de la Comunitat Valenciana, realitzats en 2023. [2023/12518]  
  
  
La Llei 2/2011, de 22 de març, de la Generalitat, de l'esport i l'activitat física de la Comunitat Valenciana, estableix en l'article 8, apartat m, que entre les competències en matèria d'esport que té assignades la Vicepresidència Primera i Conselleria de Cultura i Esport, està la regulació i la supervisió dels centres de Tecnificació Esportiva i l'establiment i l'execució, en coordinació amb les federacions esportives i l'Administració de l'Estat, dels programes de suport a l'esport d'elit a la Comunitat Valenciana.  
Per altra banda, d'acord amb l'article 66, apartat f, de la Llei 2/2011, de 22 de març, correspon en exclusiva a les federacions esportives de la Comunitat Valenciana la funció d'elaborar i executar, en coordinació amb la Vicepresidència Primera i Conselleria de Cultura i Esport i les federacions esportives espanyoles, els plans de preparació d'esportistes d'elit i d'alt nivell de la seua modalitat esportiva.  
  
La Resolució de 27 de maig de 2014, de la Direcció General d'Esports, per la qual es classifiquen les instal·lacions i els programes esportius per al desenvolupament d'alt nivell i competició, qualifica el Centre de Tecnificació Esportiva d'Alacant, el Centre de Tecnificació Esportiva La Petxina de València i el Centre Especialitzat de Tecnificació Esportiva de Pilota de València (BOE 137, 06.06.2014).  
Per Resolució de 31 de març de 2023, de la Presidència del Consell Superior d'Esports, es convoquen ajudes a les comunitats autònomes per a activitats i inversions en equipaments esportius en centres de Tecnificació Esportiva i centres especialitzats de Tecnificació Esportiva realitzades en 2023.  
El dia 3 d'agost de 2023 el director general d'Esports del Consell Superior d'Esports signa la proposta de resolució definitiva de concessió d'ajudes que atorga per als diferents programes esportius estatals desenvolupats en els centres de Tecnificació Esportiva d'Alacant i la Petxina de València, i el Centre Especialitzat de Tecnificació Esportiva de Pilota en l'any 2023, una subvenció total de 99.456,96 euros per a despeses de gestió, distribuïda per programes estatals.  
  
La Llei 38/2003, de 17 de novembre, general de subvencions, en l'article 22.2, i la Llei 1/2015, de 6 de febrer, d'hisenda pública, del sector públic instrumental i de subvencions, disposen que podran concedir-se de forma directa les subvencions previstes nominativament en els pressupostos.  
L'article 50 de la Llei 1/2015 estableix que podran donar lloc a generacions, els ingressos imputats al pressupost en el mateix exercici com a conseqüència: a) d'aportacions de l'Estat o de qualsevol dels subjectes que conformen el seu sector públic, de la Unió Europea o d'altres persones naturals o jurídiques, públiques o privades, per a finançar totalment o conjuntament despeses que per la seua naturalesa estiguen compresos en els fins o objectius assignats a la Generalitat.  
La modificació pressupostària de la generació de crèdit en l'aplicació 01.67.24.964.82.8, línia de subvenció S6412, capítol IV, ha sigut autoritzada per acord del Consell de data 21 de novembre de 2023.  
  
En virtut d'això, i en ús de les competències assignades en el Decret 10/2023, de 19 de juliol, del president de la Generalitat, pel qual es determinen el nombre i la denominació de les conselleries, i les seues atribucions, i d'acord amb el que estableix la Llei 1/2015, de 6 de febrer, d'hisenda pública, del sector públic instrumental i de subvencions, i a la vista de la proposta del director general d'Esport, resolc:  
  
  
  
Primer  
Transferir la subvenció finalista concedida pel Consell Superior d'Esports a la Comunitat Valenciana per als programes esportius de tecnificació estatal en diferents centres de Tecnificació Esportiva a les federacions esportives de la Comunitat Valenciana per un import total per a despeses de gestió de 99.456,96 euros, amb càrrec a l'aplicació pressupostària 72.63.16.968.04.0, línia S6412000, dels pressupostos de la Generalitat per a 2023, amb la distribució següent:  
  
  
Centre de Tecnificació Esportiva La Petxina de València  
  
FEDERACIÓ SUBVENCIÓ CONCEPTES  
HOQUEI 28.991,41 € - Allotjament i alimentació d'esportistes: 28.991,41 €  
NATACIÓ  
(carreres) 23.481,02 € - Personal tècnic esportiu: 12.637,38 €  
- Allotjament i alimentació d'esportistes: 7.071,00 €  
- Seguiment mèdic esportiu: 3.772,64 €  
VELA 19.994,85 € - Personal tècnic esportiu: 15.000 €  
- Concentracions puntuals al centre: 2.900 €  
- Seguiment mèdic esportiu: 2.094,85 €  
  
  
  
Centre de Tecnificació Esportiva d'Alacant  
  
FEDERACIÓ SUBVENCIÓ CONCEPTES  
BÀDMINTON 13.989,65 € - Personal tècnic esportiu 7.176,65 €  
- Allotjament i alimentació d'esportistes: 2.024 €  
- Actuacions directament   
relacionades amb els esportistes del Centre: 3.700 €  
- Seguiment mèdic esportiu: 1.089 €  
  
  
  
  
Centre Especialitzat de Tecnificació Esportiva de Pilota de València  
  
  
FEDERACIÓ SUBVENCIÓ CONCEPTES  
FRONTENIS I PILOTA  
(frontó 30 metres) 13.000,03 € - Concentracions puntuals en el centre: 11.240,03 €  
- Seguiment mèdic esportiu: 1.760 €  
  
  
  
Segon  
La subvenció concedida pel Consell Superior d'Esports es destinarà a finançar les despeses ocasionades per les despeses de gestió per a les actuacions de tecnificació desenvolupades en 2023 en els centres de Tecnificació Esportiva corresponents, únicament i exclusivament en relació amb els conceptes pels quals ha estat concedida.  
  
Tercer  
Les federacions esportives de la Comunitat Valenciana beneficiàries de les subvencions assumeixen com a pròpies totes les obligacions derivades de la proposta de resolució definitiva de 3 d'agost de 2023 del director general d'Esports del Consell Superior d'Esports, per la qual es convoquen ajudes a comunitats autònomes per a activitats i inversions en equipaments esportius en centres de Tecnificació Esportiva i centres especialitzats de Tecnificació Esportiva realitzades en 2023. Així mateix, hauran de complir les obligacions previstes en l'article 14 de la Llei 38/2003, de 17 de novembre, general de subvencions.  
  
  
  
Quart  
Cada una d'aquestes subvencions és compatible amb altres subvencions, ajudes, ingressos o recursos per a la mateixa finalitat, sempre que, per a cadascuna, la suma de totes aquestes no supere el cost de l'activitat subvencionada.  
  
Cinqué  
Les federacions esportives de la Comunitat Valenciana beneficiàries de les subvencions hauran de fer constar expressament a través del seu web oficial la col·laboració de la Generalitat i del Consell Superior d'Esports, indicant l'import de la subvenció concedida i el programa subvencionat.  
  
Sisé  
En compliment de la Llei 19/2013, de 9 de desembre, de transparència, accés a la informació pública i bon govern, la Llei 1/2022, de 13 d'abril, de transparència i bon govern de la Comunitat Valenciana i de l'article 18 de la Llei General de Subvencions, els subjectes beneficiaris de la subvenció hauran de complir les següents obligacions de transparència:  
1. Les entitats privades hauran de complir les obligacions de publicitat activa recollides en el capítol II del títol I de la Llei 19/2013, de 9 de desembre, quan:  
a) Perceben durant el període d'un any ajudes o subvencions públiques en una quantia superior a 100.000 euros.  
b) Perceben durant el període d'un any natural ajudes o subvencions de les entitats públiques de la Comunitat Valenciana recollides en l'article 3 de la Llei 1/2022 en una quantia superior a 50.000 euros.  
c) Les ajudes o subvencions percebudes representen almenys el 40% del total dels seus ingressos anuals, sempre que aconseguisquen com a mínim la quantitat de 5.000 euros.  
En particular, hauran de publicar en els termes previstos en els principis generals de l'article 5 de la Llei 19/2013 la informació institucional i organitzativa de l'article 6 i l'econòmica i pressupostària de l'article 8 d'aquesta llei. La publicació es realitzarà a través de la pàgina web de l'entitat, o bé a través de la plataforma TEP - Transparència Entitats Privades, de GVA Oberta, a la qual es pot accedir en gvaoberta.gva.es/tep.  
Aquesta informació s'haurà de publicar a partir de l'any següent a aquell en el qual s'hagen superat els llindars establits, i haurà de mantindre's publicada durant almenys quatre anys naturals.  
2. Sense perjudici de les obligacions previstes en l'apartat anterior, totes les entitats o persones beneficiàries de subvencions hauran de donar l'adequada publicitat del caràcter públic del finançament de programes, activitats, inversions o actuacions de qualsevol classe que siguen objecte de subvenció, incloent-hi el logotip de la Generalitat Valenciana en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.  
3. Les entitats o persones beneficiàries de subvencions estan obligades a subministrar a l'entitat concedent, previ requeriment, tota la informació que siga necessària per al compliment per aquesta de les obligacions previstes en la llei de transparència, en el termini de 15 dies hàbils des del requeriment. Una vegada transcorregut el termini conferit en el requeriment sense que aquest haguera sigut atés, l'òrgan que ha realitzat el requeriment podrà acordar, prèvia advertència i audiència a l'interessat, la imposició de multes coercitives en els termes previstos en l'article 5 de la Llei 1/2022.  
4. Els nous conjunts de dades que es generen per la formalització i el desenvolupament de les subvencions atorgades per l'administració de la Generalitat s'han de disposar, sempre que siga possible, com a conjunt de dades obertes.  
  
Seté  
Atés que les actuacions objecte de les subvencions han estat realitzades segons el que indica aquesta resolució i que en la Direcció General d'Esport consta la justificació documental de les ajudes que acredita el compliment de la finalitat, s'autoritza el pagament de les subvencions a les federacions indicades en el punt primer d'aquesta resolució i pels imports que s'indiquen.  
  
Huité  
Les ajudes concedides per la present resolució no necessiten ser notificades a la Unió Europea per no reunir els requisits de l'apartat 1 de l'article 107 del Tractat de funcionament de la Unió Europea, segons disposa el Decret 128/2017, de 29 de setembre, del Consell, ja que no suposen cap avantatge econòmic, atés que les entitats a les quals es concedeix la subvenció no desenvolupen activitats econòmiques en l'activitat subvencionada en les quals s'oferisquen en el mercat béns o serveis, per la qual cosa no existeix possibilitat de falsejament de la competència. Les entitats beneficiàries presentaran una liquidació específica de l'activitat subvencionada que permeta comprovar que aquesta ajuda no suposa cap benefici econòmic.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei reguladora de la jurisdicció contenciosa administrativa, la present resolució, que posa fi a la via administrativa, podrà ser recorreguda potestativament en reposició, o bé caldrà plantejar directament recurs contenciós administratiu en els terminis i davant els òrgans que s'indiquen a continuació, sense perjuí que es puga interposar qualsevol altre recurs que es considere escaient:  
a) El recurs de reposició haurà d'interposar-se davant el vicepresident primer i conseller de Cultura i Esport en el termini d'un mes a comptar de l'endemà de la notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació.  
  
València, 5 de desembre de 2023.- El vicepresident primer i conseller de Cultura i Esport, p. d. (Resolució de 13 d'abril de 2022; DOGV 9328, 29.04.2022), la secretària autonòmica de Cultura i Esport: Paula Añó Santiago.